\documentclass[12pt,a4paper]{article}
\usepackage{ucs}
\usepackage[utf8]{inputenc}
\usepackage[L7x]{fontenc}
\usepackage[english,lithuanian]{babel}

\usepackage{amsmath}
\usepackage{amssymb}
\usepackage{theorem}
\usepackage{calc}
\usepackage{graphicx}
\usepackage{lmodern}
\usepackage{bm}
\usepackage[unicode]{hyperref}
\pagestyle{plain}

\oddsidemargin=0cm
\topmargin=0cm
\headsep=0pt
\headheight=0pt
\textwidth=440pt
\textheight=670pt
\footskip=40pt

\begin{document}
\title{Metodiniai patarimai}
\author{Vaidotas Zemlys}
\date{ 2007 spalio 30}
\maketitle

\section{Įvadas}

Žemiau pateikta medžiaga yra paruošta naudojantis \LaTeX $\;$paketo
\textsc{BEAMER} dokumentacija, kurios anglišką variantą galima parsisiųsti iš
\href{http://latex-beamer.sf.net}{http://latex-beamer.sf.net}. Šitie patarimai
yra patarimai, už jų nesilaikymą jokios sankcijos nebus taikomos. Bet
perskaičius turėtumėte sutikti, kad nieko radikalaus siūloma nėra, ir jūsų
kūrybinė laisvė jokiais būdais nėra apribojama. Daugiau dėmesio šitame dokumente
yra skiriama prezentacijai, kaip ją paruošti, kokių klaidų vengti. Pasiūlymai,
klausimai, kritika yra laukiama. 

\section{Prezentacija}
\subsection{Laiko planavimas}
Darant prezentaciją svarbiausia yra žinoti kiek jums bus skirta laiko ją
pristatyti. 
\begin{itemize}
    \item Paprasta taisyklė skaidrių skaičiui: daugiausiai viena skaidrė per
	vieną minutę
    \item Dažniausiai laiko visados bus mažiau negu jums norėsis
    \item Nebandykite sutalpinti į prezentaciją daugiau informacijos, negu
	leidžia laikas. Nesvarbu kiek svarbi jums atrodo viena ar kita detalė,
	geriau ją praleisti, bet išdėstyti savo pagrindinę mintį, arba
	pristatyti pagrindinį rezultatą. Gaišdami laiką prie detalių jūs
	rizikuojate nepristatyti ir tų pačių detalių ir pagrindinio rezultato.
	Atsiminkite, kad darant pristatymą laikas bėga kur kas greičiau nei jums
	atrodo.
\end{itemize}
Labai dažnai žinant kiek laiko jūs turite iš karto matysis, kad kai kurių
detalių neįmanoma pristatyti. Todėl geriau negaiškite laiko ruošdami joms
skaidres. 

\subsection{Bendra prezentacijos struktūra}
Prezentacijos kūrimą geriausiai pradėti nuo jos struktūros sukūrimo. Turėdami
omenyje laiko apribojimus, permąstykite ką galima pristatyti. Pasidarykite
turinį iš kelių stambių dalių, o tada nuspręskite kiek skaidrių reikės
kiekvienai daliai. Nebijokite keisti struktūros, kai jau darysite skaidres.
Paprastai bet kokį rezultatą galima pristatyti keliais būdais. Praktikos
gynimui struktūra gali būti tokia
\begin{enumerate}
    \item Praktikoje suformuluotas uždavinys
    \item Naudoti metodai
    \item Gauti rezultatai
    \item Rezultatų palyginimas
    \item Pagrindinio rezultato, minties pakartojimas
\end{enumerate}
Prezentacijos pabaigoje visados reikėtų trumpai keliais sakiniais apibendrinti
ką norėjote pristatyti.

\subsection{Skaidrės struktūra}
Kaip ir jūsų prezentacija kiekviena skaidrė irgi turi turėti savo struktūrą.
Skaidrę reikia padaryti taip, kad auditorijai iš karto būtų aišku, apie ką jūs
kalbėsite, kokia informacija yra svarbi, kokia yra tik detalės ir pan. Mirtina
klaida yra į skaidrę pridėti kiek telpa teksto ir po to jį skaityti nuo 
skaidrės. Skaidrė turi būti iliustracija jūsų pristatymui, ji turi padėti tiek
jums tiek auditorijai pristatyti jūsų rezultatą.

\textbf{Skaidrės pavadinimas}
\begin{itemize}
    \item Kiekviena skaidrė turi turėti pavadinimą. Pavadinimas turi paaiškinti
	skaidrės turinį žmonėms, kurie neperskaitė visų skaidrės detalių.
    \item Pavadinimas turi būti prasmingas ir tikrai atspindėti, kas yra
	skaidrėje.
    \item Būtų gerai, kad vien iš skaidrių pavadinimų galima būtų susidaryti
	įspūdį ką norima prezentacija pasakyti.
\end{itemize}
\textbf{Kiek daugiausiai informacijos dėti į skaidrę?}
\begin{itemize}
    \item Skaidrė su mažiau informacijos visados yra geriau nei skaidrė su per
	daug informacijos. Įprastai skaidrėje turėtų būti 20-40 žodžių.
	Daugiausiai gali būti 80 žodžių. Šitų skaičių aišku nereikėtų
	suabsoliutinti.
    \item Nedėkite į skaidrę trivialių dalykų, bet tuo pačiu nemanykite, kad
	visi sėdintys auditorijoje yra ekspertai. Visados būkite pasiruošę
	trumpai paaiškinti jūsų naudojamus žymėjimus ar kokią idėją, kuri jums
	atrodo nuvalkiota, auditorija ją gali girdėti pirmą kartą.
    \item Niekuomet nedėkite į skaidrę to ko vėliau savo pristatyme
	nepaaiškinsite, net ir tuo atveju, jeigu norite nustebinti auditoriją
	savo išprusimu, ar pristatomo rezultato sudėtingumu. Bet visada galite
	paaiškinti ar patikslinti tai, ko skaidrėse nėra.
    \item Stenkitės viską daryti paprastai. Dažniausiai auditorija jūsų skaidrę
	matys 50 sekundžių. Ji neturės laiko skaityti ilgų sakinių ar
	šifruoti sudėtingų formulių.
    \item Kadangi formulės PowerPoint'e atrodo prastai, pagalvokite kaip galima
	jų išvengti. Dažnai formulę galima paprastai ir aiškiai užrašyti
	žodžiais. Aišku tai nereiškia, kad visas formules reikia stengtis
	užrašyti žodžiais.
\end{itemize}
\textbf{Informacijos skaidrėje išdėstymas}
\begin{itemize}
    \item Naudokite sąrašus vietoj paprasto teksto. (Šitie patarimai išdėstyti
	sąraše)
    \item Sąraše nenaudokite daugiau kaip dviejų lygių.
    \item Nekurkite sąrašų be galo (tokių kurie tęsiasi per visas skaidres).
    \item Pabrėžimas yra svarbi struktūros kūrimo detalė. Paryškinkite svarbius
	sakinius ar žodžius. Bet nepersistenkite, per dažnas paryškinimo
	naudojimas panaikins jo efektą.
    \item Niekada nenaudokite išnašų. Jos sugadina natūralią dėstymo eigą. Jeigu
	yra kas nors labai svarbaus įdėkite tai į pagrindinį tekstą, arba
	pasakykite žodžiu.
\end{itemize}
\textbf{Teksto rašymas}
\begin{itemize}
    \item Naudokite trumpus sakinius
    \item Kartais geriau naudoti frazes vietoje pilnų sakinių. Pavyzdžiui,
	vietoje „Lygtis apačioje nusako Lietuvos BVP sąryšį su infliacija, o
	lygtis viršuje Rusijos sankcijų įtaką Estijos BVP“, geriau rašyti
	„Apačioje: Lietuvos BVP sąryšis su infliacija. Viršuje: Rusijos sankcijų
	įtaka Estijos BVP“.
    \item Niekada nenaudokite mažesnio šrifto, kad sutalpintumėte daugiau teksto
	į skaidrę.
    \item Tekstas ir skaičiai skaidrėse turi būti tokio pačio dydžio, kaip
	tekstas skaidrėse.
\end{itemize}


\subsection{Pristatymo eiga}
Geriausiai skaidres pristatinėti tiesine tvarka. Viena skaidrė po kitos.
Pasistenkite, kad nereikėtų šokinėti pirmyn atgal. Jeigu galima numatyti, kad
auditorijai prisireiks priminti kokią nors skaidrę, galima ją pakartoti,
arba jos svarbią dalį.

\subsection{Grafikos naudojimas}
Grafikai dažnai perteikia idėjas ir sąvokas kur kas geriau ir efektyviau negu
tekstas: Grafikas gali pasakyti daugiau, negu tūkstantis žodžių. (Nors kartais
vienas žodis gali pasakyti daugiau negu tūkstantis grafikų).
\begin{itemize}
    \item Jeigu yra prasminga ir įmanoma, įdėkite bent po vieną grafiką į
	skaidrę. Vaizdinė pagalba labai padeda auditorijai. Bet
	nepiktnaudžiaukite grafikais, ypač jeigu jų paaiškinimui prireiks daug
	laiko.
    \item Jeigu grafikas dedamas kartu su tekstu, dėkite jį kairėje teksto.
	Kadangi Lietuvoje skaitoma iš kairės į dešinę, grafikas iš karto kris į
	akis.
    \item Elementai grafikuose turi būti tokio pačios skalės kaip ir tekstas
	skaidrėse, arba rašto darbe. Mažas taškas grafike turėtų atrodyti kaip
	mažas taškas tekste.
    \item Kaip ir su tekstu skaidrėse, visas tekstas ir žymėjimai grafike turi
	būti paaiškinami pristatymo metu. Neužkraukite grafiko papildoma
	informacija. Jeigu jūs ko nors nepaaiškinsite, auditorija gali pamanyti,
	kad praleido kažką svarbaus.
    \item Importuojant grafikus iš kitų programų pasirūpinkite jų kokybe.
	Pabandykite pasididinti skaidrę ir pažiūrėkite kad jūsų grafikas
	nesuprastėjo ir nepasidarė neįskaitomas. (Viskas turi atrodyti
	nešlykščiai :)).
\end{itemize}
\subsection{Animacijos ir efektų naudojimas}
\begin{itemize}
    \item Nenaudokite animacijos vien tik tam kad pritrauktumėte auditorijos
	dėmesį. Tai dažnai nukreipia dėmesį nuo pagrindinės pristatymo minties.
	Nesvarbu kaip gražiai atrodo besisukanti ir besivartanti lygtis,
	dažniausiai auditorija pamanys, kad jūs iš jos šaipotės.
    \item Nenaudokite specialių efektų kaip skaidrės „ištirpimas“, ar lėtas
	dingimas, nebent turite tam rimtų priežasčių.
\end{itemize}
\subsection{Spalvų pasirinkimas}
Pasirinkite suderinamas spalvas. Rožinės raidės žydrame fone niekada nebus
lengvai skaitomos, nors gal kam nors tai ir bus labai gražu. Geriausiai vis
dėlto tinka juodos raidės baltame fone, su kokios nors spalvos juostele viršuje
arba apačioje. Jeigu vis dėlto be galo trokštate parodyti savo kaip dizainerio
sugebėjimus, titulinė skaidrė jūsų paslaugoms. Bet būkite atsargūs, jūs galite
iš karto iššaukti išankstinį neigiamą nusistatymą.

\section{Rašto darbai}

Ekonometrijos katedros studentams jokių metodinių nurodymų, kaip turi atrodyti
rašto darbas (bakalauro, magistro darbai, praktikos ataskaita) nėra. Yra
reguliuojamas tiktai titulinis lapas. Visa kita jūsų fantazijos vaisius. Vis
dėlto atminkite, kad darbą rašote ne sau, ir jį perskaitys arba bent jau
peržiūrės ne vienas žmogus. Daugelį patarimų aukščiau surašytų prezentacijai,
galima pritaikyti ir rašto darbams. 
\textbf{Papildomi patarimai rašto darbui}
\begin{itemize}
    \item Rašto darbas turi būti lengvai skaitomas. 
    \item Formulės Microsoft Word neatrodo ypatingai gerai, todėl pasistenkite
	jas surašę jų netampyti ir neiškreipti. Formulėje naudojamų ženklų dydis
	turi būti panašus į teksto.
    \item Grafikai turi būti aiškūs ir neperkrauti nereikalinga informacija.
	Taip pat tekstas juose turi būti panašaus dydžio kaip ir tekstas darbe.
    \item Pateikiant rezultatus venkite pernelyg detalios informacijos.
	Pavyzdžiui pateikiant regresinės lygties įvertinimą, nebūtina
	nukopijuoti visas įmanomas statistikas kurias pateikė jūsų naudojamas
	programinis paketas. Pateikite tas statistikas, kurios iliustruoja
	modelio gerumą ir apie kurias jūs užsiminsite tekste.
    \item Jeigu spausdinant nespalvotai, neužmirškite pasitikrinti ar tekste
	nekalbate apie spalvas grafike.	
    \item Pabandykite keletą skirtingų šriftų, gal tai suteiks jūsų darbui
	originalumo, gal su kitu šriftu jis bus lengviau skaitomas. Bet
	nepersistenkite, darbas turi atrodyti solidžiai.
    \item Neprigrūskite per daug teksto į lapą, mažindami šrifto dydį, bet ir
	nebandykite „padidinti“ lapų skaičių šriftą didindami. \textbf{Apimties
	reikalavimų nėra.}
    \item Palikinėkite papildomus tarpus tarp logiškai atskirų teksto dalių
	(skyrių, lentelių, grafikų). Kartais apsimoka skyrių pradėti iš naujo puslapio.
    \item Maketuodami savo darbą atsiminkite, kad atspausdinus jis atrodys
	kitaip, negu kompiuterio ekrane. Ypač tai aktualu grafikams, jie gali
	pasidaryti neįskaitomi. Pabandykite atsispausdinti porą lapų, ir
	pasitikrinti, kad jūsų maketo sprendimai yra teisingi. 
    \item Darbe naudojami duomenys nebūtinai turi būti pridedami. Niekas
	nežiūrės į 30 puslapių pripildytų skaičiais.
\end{itemize}
Detalesnius reikalavimus galite rasti
\href{http://mif.vu.lt/~zemlys/destymas/NDreq.pdf}{šiame dokumente}. Už jų
nesilaikymo nebus taikomos sankcijos, nurodytos tame dokumente, bet jų laikantis
darbas iš apipavidalinimo pusės bus nepriekaištingas.

\subsection{Praktikos ataskaita}
Čia pakartosiu porą atsakymų į klausimus užduotus per susitikimą
\begin{itemize}
    \item Griežtų reikalavimų išskyrus titulinį lapą praktikos ataskaitai nėra.
    \item Teoriniame metodologiniame skyriuje rašykite tai, kas nėra žinoma iš
	jums išdėstyto kurso. Jo gali ir nebūti.
    \item Priedo taip pat gali nebūti. Į jį reikia įdėti, tai kas yra tikrai
	svarbu ir neįsikomponuoja į bendrą ataskaitos tekstą.
    \item Praktikos ataskaita nėra bakalaurinis darbas, todėl labiau
	koncentruokitės į tai ką nuveikėte per praktiką.
  
\end{itemize}
\end{document}



